Diari Oficial de la Generalitat Valenciana


Sumari del DOGV 8364, del 20-08-2018 (2018/7982)

Informació pública de la versió preliminar del pla general estructural, inclòs l'estudi ambiental i territorial estratègic, de San Rafael del Río.
--------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7982


Data del document
:   14-08-2018

Organisme emissor
:   Ajuntament de San Rafael del Río

Tipus de document
:   Anunci

Descriptors 

:   * San Rafael del Río
    * administració local
    * pla d'urbanisme

Informació pública de la versió preliminar del pla general estructural, inclòs l'estudi ambiental i territorial estratègic, de San Rafael del Río. [2018/7982]  
El Ple de l'Ajuntament, en sessió extraordinària de 14 d'agost de 2018, va adoptar l'acord que en la seua part dispositiva indica el següent:  
«1. Sotmetre la versió inicial del pla general estructural, que inclou el seu estudi ambiental i territorial estratègic i la resta de documents exigits per la normativa sectorial, a participació pública i consultes amb les administracions públiques afectades i amb les persones interessades, durant el termini de quaranta-cinc dies hàbils, comptadors des de l'endemà de la publicació del corresponent anunci en el Diari Oficial de la Generalitat Valenciana, mitjançant les accions definides en el pla de participació pública.  
Durant l'indicat termini, qualsevol persona podrà formular al·legacions i observacions, i aportar tot tipus de documentació o mitjans de prova que s'estimen adequats en el seu suport.  
Així mateix, es podrà consultar a les empreses subministradores d'aigua, energia elèctrica, gas, telefonia i telecomunicacions perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen de realitzar-se en execució del planejament.  
Els locals habilitats per a l'exposició pública de la versió inicial del pla general estructural seran els de les dependències administratives de l'Ajuntament en l'horari normal d'obertura d'aquestes.  
  
3. Facultar l'alcalde perquè realitze les accions que siguen necessàries per a l'execució del pla de participació pública.  
4. Suspendre en tot el terme municipal la tramitació i l'atorgament de llicències de parcel·lació de terrenys, edificació i demolició, llevat que les actuacions siguen compatibles amb l'ordenació vigent i amb la proposta, i suspendre l'aprovació de nous programes d'actuació, durant el termini màxim previst per la llei».  
De conformitat amb el que s'estableix en l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), el període de participació pública i consultes es desenvoluparà durant un termini de 45 dies hàbils, a comptar des de l'endemà de la publicació d'aquest anunci en el Diari Oficial de la Generalitat Valenciana, en els termes indicats en l'acord transcrit. Addicionalment, es comunica que:  
  
a) Durant els primers quinze dies hàbils del termini esmentat, les persones físiques i jurídiques que reunisquen els requisits necessaris per a ser considerades públic interessat en virtut de l'article 48 de la LOTUP, podran acreditar-ho davant l'Ajuntament, perquè es tinga en compte la seua condició en el procediment.  
b) La documentació del pla general estructural també podrà ser consultada a través de l'adreça eléctronica:   
https://sanrafaeldelrio.sedelectronica.es  
c) Les dates i llocs de celebració de les sessions explicatives obertes al públic sobre el contingut del pla s'anunciaran oportunament a través de la pàgina web www.sanrafaeldelrio.es i dels mitjans de comunicació.  
  
Cosa que es fa pública per a general coneixement i efectes.  
  
San Rafael del Río, 14 d'agost de 2018.- L'alcalde: J. Domingo Giner Beltrán.